Metropolitan Lembah Klang

Kuala Lumpur Raya (Inggeris: Greater Kuala Lumpur) adalah kawasan metropolitan yang meliputi keseluruhan kawasan Lembah Klang (Selangor dan Wilayah-wilayah Persekutuan Kuala Lumpur dan Putrajaya), kawasan Lembah Wawasan Malaysia (MVV) di barat Negeri Sembilan dan Bentong di barat negeri Pahang.  Juga dikenali sebagai Konurbasi Pertumbuhan Nasional,  ia merupakan kawasan metropolis yang  terbesar di Malaysia, dan antara yang paling pesat membangun di rantau Asia Tenggara. Kuala Lumpur Raya merupakan salah satu kawasan metropolitan yang utama di Semenanjung Malaysia, bersama-sama dengan Zon Metropolitan Georgetown, Kawasan Pertumbuhan Ekonomi Johor Selatan (SJER, atau dikenali sebagai Iskandar Malaysia), dan Lembah Kinta.

Am/Perihal
Greater Kuala Lumpur ialah istilah geografi yang menentukan sempadan metropolitan Kuala Lumpur di Malaysia. Walaupun sama dengan istilah "Lembah Klang", kedua-dua istilah tersebut membawa maksud yang berbeza. Ia serupa dengan Greater London dan Greater Toronto. Ia meliputi kawasan seluas 5,194.72 km persegi.

Sejarah
Sebelum tahun 1974, ketika Kuala Lumpur masih sebahagian daripada Selangor, pernah wujud sebuah daerah Kuala Lumpur yang lebih besar meliputi wilayah yang kini dikenali sebagai Wilayah Persekutuan Kuala Lumpur, Ampang, Batu Caves, Gombak, Ulu Klang, Petaling Jaya, Puchong dan Sungai Buloh.

Definisi
Ia ditakrifkan sebagai kawasan yang diliputi oleh 14 majlis perbandaran sekitar Kuala Lumpur, setiap satu ditadbir oleh pihak berkuasa tempatan (PBT) yang berasingan iaitu Dewan Bandaraya Kuala Lumpur (DBKL), Perbadanan Putrajaya (PPj), Majlis Bandaraya Shah Alam (MBSA), Majlis Bandaraya Petaling Jaya (MBPJ), Majlis Perbandaran Klang (MPK), Majlis Perbandaran Kajang (MPKJ), Majlis Bandaraya Subang Jaya (MBSJ), Majlis Perbandaran Selayang (MPS), Majlis Perbandaran Ampang Jaya (MPAJ), Majlis Perbandaran Kuala Langat (MPKL) dan Majlis Perbandaran Sepang (MPSp) di kawasan Lembah Klang, Majlis Bandaraya Seremban dan Majlis Perbandaran Port Dickson di kawasan MVV, dan Majlis Perbandaran Bentong di Bentong, Pahang.

Penggunaan
Greater KL adalah istilah yang agak baharu berbanding dengan istilah Lembah Klang yang lebih lazim dan mantap.

Statistik
Pada 2010, penduduk Greater KL dianggarkan hampir tujuh juta dan ia menyumbang kira-kira RM263 bilion kepada Pendapatan Negara Kasar (PNK). Kuala Lumpur menduduki tempat ke-79 daripada 140 bandar dalam tinjauan Economist Intelligence Unit tentang kebolehdiaman.

Bandar-bandar di kawasan metropolitan

 Kuala Lumpur (); ibu negara rasmi dan bandar terbesar di Malaysia
 Shah Alam (); ibu negeri bagi Selangor
 Damansara ()
 Petaling Jaya ()
 Subang Jaya ()
 Sungai Buloh ()
 Seri Kembangan ()
 Serdang ()
 Puchong ()
 Klang (); bandar diraja Selangor
 Kapar ()
 Meru ()
 Bukit Raja ()
 Hulu Langat ()
 Ampang Jaya ()
 Kajang ()
 Cheras ()
 Bangi ()
 Semenyih ()
 Balakong ()
 Beranang ()
 Putrajaya (); ibu negara pusat pentadbiran persekutuan Malaysia
 Rawang ()
 Selayang ()
 Kuang ()
 Gombak Setia ()
 Batu Caves ()
 Telok Panglima Garang ()
 Jenjarom ()
 Bandar Saujana Putra ()
 Banting ()
 Morib ()

 Nilai ()
 Pajam ()
 Mantin ()
 Bandar Sri Sendayan ()
 Labu ()
 Seremban 2 ()
 Seremban (); ibu negeri bagi Negeri Sembilan
 Senawang (); sempadan selatan bagi keseluruhan kawasan Kuala Lumpur Raya
Port Dickson ()
 Tanah Tinggi Genting ()
 Bentong (); sempadan timur bagi keseluruhan kawasan Kuala Lumpur Raya

Pihak-pihak berkuasa tempatan (PBT) di kawasan metropolitan 

 Dewan Bandaraya Kuala Lumpur 
(DBKL)
 Majlis Bandaraya Shah Alam (MBSA)
 Majlis Bandaraya Petaling Jaya (MBPJ)
 Majlis Perbandaran Klang (MPK)
 Majlis Perbandaran Kajang (MPKj)
 Majlis Bandaraya Ampang Jaya (MBAJ)
 Majlis Perbandaran Selayang (MPS)
 Majlis Bandaraya Subang Jaya (MBSJ)
 Majlis Perbandaran Sepang (MPSp)
 Perbadanan Putrajaya (PPj)
 Majlis Perbandaran Kuala Langat (MPKL)
 Majlis Bandaraya Seremban (MBS)
 Majlis Perbandaran Port Dickson (MPPD)
 Majlis Perbandaran Bentong (MPB)

Rujukan

Pautan Luar
Laman Sesawang Rasmi 

Kuala Lumpur
Selangor
Lembah Klang